
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 882 

28 Νοεμβρίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παραχώρηση προς την Ελληνική Κοινότητα ΠαρισΙων 
της χρήσης του ακινήτου επί της οδού ΜΕΝ8Ι1. 9 στο 

Παρίσι. 1 

Αποδέσμευση της Ελληνικής Αστυνομίας από την 
εκτέλεση έργων ξένων προς την αποστολή τής. . 2 
Ορισμός μελών του Διοικητικού Συμβουλίου του Τα¬ 
μείου Ανταλλάξιμης Περιουσίας και Αποκατάστα¬ 
σης Προσφύγων (Τ.Α.Π.Α.Π.). 3 

Τροποποίηση της 300494/84 κοινής υπουργικής από¬ 
φασης (ΦΕΚ 757/τ.Β'/1984). 4 

Καταβολή αποζημίωσης πρακτικής άσκησης σπουδα¬ 
στών Τ.Ε.Ι. σε Νοσηλευτικά Ιδρύματα. 5 

Πρακτική άσκηση σπουδαστών Τ.Ε.Ι. στη Γ.Γ. Δημο¬ 
σίων Έργων του Υπουργείου Περιβάλλοντος, Χωρο¬ 
ταξίας και Δημοσίων Έργων . 6 

Ορισμός μελών Διοικητικού Συμβουλίου Βαρβακείου 

Ιδρύματος. 7 

Σύσταση θέσεων στη Σιβιτανίδειο Σχολή. 8 

Καθορισμός έδρας Γραφείου Π/θμιας Εκπ/σης.9 

Ορισμός τόπου συνεδρίασης του Ειδικού Δικαστηρίου 

(άρ. 86 του Συντάγματος).10 

Όροι και προϋποθέσεις συστάσεως και λειτουργίας 
επιχ/σεων εκμίσθωσης δικύκλων μοτοσυκλετών 

άνω των 50 00.11 

Προσυσκευασίες ρυζιού.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1385 ( 1 ) 

Παραχώρηση προς την Ελληνική Κοινότητα ΠαρισΙων της 
χρήσης του ακινήτου επί της οδού ΜΕΝ3ΙΙ. 9 στο Πα¬ 
ρίσι. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το από 5.11.91 Παραχωρητήριο της Κτηματικής 
Εταιρείας του Δημοσίου, με το οποίο παραχωρήθηκε στο 
Υπουργείο Εξωτερικών η χρήση για αόριστο χρόνο του 
Β.Κ. 29 δημοσίου ακινήτου (ΜΑΙ80Ν ϋΕ Ι_Α ΟΠΕΟΕ), που 
βρίσκεται στην οδό ΜΕΝ3ΙΙ. 9 στο Παρίσι, με τους αναφε- 


ρόμενους σ’ αυτό ειδικότερους όρους που έγιναν αποδε¬ 
κτοί από το ΥΠ.ΕΞ. 

2. Ότι σκοπός της παραχώρησης, κατά τους όρους του 
Παραχωρητηρίου, είναι η διάθεση και χρησιμοποίηση του 
ακινήτου για διευκόλυνση, προβολή και ανάπτυξη των Πο¬ 
λιτιστικών και Μορφωτικών δραστηριοτήτων της Ελληνι¬ 
κής Παροικίας στο Παρίσι. 

3. Τις από 7.6.94 και 30.6.94 εισηγήσεις του Γενικού 
Γραμματέα Απόδημου Ελληνισμού Νικ. Δημάδη προς τον 
Υφυπουργό Εξωτερικών. 

4. Το άρθρο 27 του Ν. 2081 /1992 (Α' 154) και το γεγο¬ 
νός ότι από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Την παραχώρηση προς την Ελληνική Κοινότητα Παρι- 
σίων της χρήσης του ακινήτου, που βρίσκεται στην οδό 
ΜΕΝ3ΙΙ. 9 στο Παρίσι και αποτελείται από υπόγειο, ισόγειο 
και δύο ορόφους, για χρονικό διάστημα έξι (6) ετών με 
τους ακόλουθους όρους: 

1. Σκοπός της παραχώρησης είναι η χρησιμοποίηση από 
την Ελληνική Κοινότητα ΠαρισΙων του παραπάνω ακινήτου 
αποκλειστικά για τη στέγαση των γραφείων της και την 
πραγματοποίηση εκδηλώσεων που έχουν σαν στόχο την 
προβολή και ανάπτυξη των πολιτιστικών και μορφωτικών 
δραστηριοτήτων της Ελληνικής Παροικίας. 

2. Η Ελληνική Κοινότητα ΠαρισΙων θα διαθέτει τους πα¬ 
ραπάνω χώρους του ακινήτου και στις άλλες Ελληνικές ορ¬ 
γανώσεις ή οργανώσεις ομογενών της Κύπρου, για πραγ¬ 
ματοποίηση εκδηλώσεων, που είναι σύμφωνες με τον πα¬ 
ραπάνω σκοπό. 

3. Η επισκευή του ακινήτου θα γίνει με ευθύνη του 
Υπουργείου Εξωτερικών και υπό την επίβλεψη Μηχανι¬ 
κού, που θα οριστεί απ’ αυτό. 

4. Η Ελληνική Κοινότητα Παρισίων θα συμμετάσχει στη 
δαπάνη της επισκευής του ακινήτου με το ποσό των 
300.000 Γαλ. Φράγκων, το οποίο θα καταβληθεί εντός 
τριμήνου από τη δημοσίευση της παρούσας. Το δε υπό¬ 
λοιπο της δαπάνης αυτής θα καλυφθεί από το ΥΠ.ΕΞ. 

5. Η Ελληνική Κοινότητα Παρισίων υποχρεούται να συ¬ 
ντηρεί και να διατηρεί σε άριστη κατάσταση τους χώρους 
του ακινήτου καθ' όλο το χρονικό διάστημα διάρκειας της 
παραχώρησης. 

6. Οποιαδήποτε δαπάνη, που σύμφωνα με τον νόμο βα¬ 
ρύνει τον κύριο ακινήτου, θα βαρύνει αποκλειστικά την Ελ¬ 
ληνική Κοινότητα Παρισίων, κατά τη διάρκεια της παραχώ¬ 
ρησης. 

7. Το Υπουργείο Εξωτερικών διατηρεί το δικαίωμα της 
μονομερούς ανάκλησης της παραχώρησης. 

8. Η παραχώρηση αυτή τελεί υπό την αίρεση της ανεπι¬ 
φύλακτης αποδοχής και τήρησης των παραπάνω όρων 
από μέρους της Ελληνικής Κοινότητας Παρισίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 

- ♦- 

Αριθ. 37114 (2) 

Αποδέσμευση της Ελληνικής Αστυνομίας από την εκτέ¬ 
λεση έργων ξένων προς την αποστολή της. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 34 του Ν. 2168/1993 «Ρύθ¬ 
μιση θεμάτων που αφορούν όπλα, πυρομαχικά, εκρηκτι¬ 
κές ύλες, εκρηκτικούς μηχανισμούς και άλλες διατάξεις» 
(Α' 147). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), που προ¬ 
στέθηκε με το άρθρο 27 του Ν. 2081/1992 (Α' 154). 

3. Την ανάγκη αποδέσμευσης των Υπηρεσιών της Ελλη¬ 
νικής Αστυνομίας από την εκτέλεση εργασιών ξένων προς 
την αποστολή τους, με σκοπό τον ορθολογικότερο προ¬ 
γραμματισμό του έργου τους και την εξοικονόμιση αστυ¬ 
νομικής δύναμης για την αξιοποίησή της στη μάχη κατά 
του εγκλήματος και την εκπλήρωση γενικά της αποστολής 
της, όπως αυτή προσδιορίζεται στον Οργανισμό της. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Διατήρηση διατάξεων και έργων 

Διατηρούνται σε ισχύ οι διατάξεις: 

1. Του άρθρου 10 του Ν. 2119/93 (ΦΕΚ 23 τ.Α'), που 
προβλέπει συνυπογραφή από την αρμόδια αστυνομική 
αρχή των πιστοποιητικών ανυπαρξίας. 

2. Του άρθρου 8 παρ. 2 του Π.Δ. 417/93 (ΦΕΚ 176 τ.Α') 
που προβλέπουν τη γνωμοδότηση - παροχή στοιχείων από 
την αστυνομική αρχή στην οποία υποβλήθηκε δήλωση 
απώλειας διαβατηρίου, προκειμένου να εκδοθεί νέο. 

3. Του άρθρου 24 του Ν. 344/76 (ΦΕΚ 143 τ.Α'), που 
προβλέπει έγγραφη δήλωση για τη σύνταξη ληξιαρχικής 
πράξης γέννησης έκθετου. 

4. Του άρθρου 32 της παρ. 1 και 2 του Ν. 344/76 (ΦΕΚ 
143/τ.Α'), που προβλέπει τον ορισμό νεκροσκόπου ιατρού 
από την οικεία αστυνομική αρχή για τη σύνταξη πιστοποιη¬ 
τικού θανάτου και την έγγραφη πιστοποίηση θανάτου σε 
περίπτωση ανυπαρξίας γιατρού. 

5. Της παρ. 5 του άρθρου 32 του Ν. 1516/1985 (ΦΕΚ 
20 τ.Α'), που προβλέπει τη βεβαίωση μόνιμης κατοικίας, 
από την αστυνομική αρχή, για μεταδημότευση. 

Άρθρο 2 

Έναρξη ισχύος 

Από την έναρξη ισχύος της παρούσας απόφασης, έργα 


που εμπίπτουν στις διατάξεις της παρ. 2 του άρθρου 34 
του Ν. 2168/1993 δεν εκτελούνται από τις Αστυνομικές 
Αρχές, εφόσον οι αντίστοιχες διατάξεις δεν διατηρούνται 
σε ισχύ με την απόφαση αυτή. 

Η ισχύς της παρούσας απόφασης αρχίζει από 
21.11.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΔΗΜΟΣΙΑΣ ΤΑΞΗΣ 

ΚΩΝ. ΣΚΑΝΔΑΛΙΔΗΣ ΣΤΥΛ.-ΑΓΓ. ΠΑΠΑΘΕΜΕΛΗΣ 

-♦- 

Αριθ. 1130140/1173/0006Α (3) 

Ορισμός μελών του Διοικητικού Συμβουλίου του Ταμείου 

Ανταλλάξιμης Περιουσίας και Αποκατάστασης Προ¬ 
σφύγων (Τ.Α.Π.Α.Π.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 8 και 12 του Π.Δ/τος 284/88 «Οργανισμός 
του Υπουργείου Οικονομικών (ΦΕΚ 128/τ.Α ). 

2. Το άρθρο 5 του Ν.Δ/τος αρ. 3713/28.6.57 «Περί μέ¬ 
τρων αφορώντων εις την επιτάχυνση της ρευστοποίησης 
της ανταλλαξίμου περιουσίας και την ολοκλήρωσιν της 
αποκατάστασης των προσφύγων» (ΦΕΚ 116/τ.Α'). 

3. Το Β.Δ. 25/9 - 15.10.57 «Περί Διοίκησης - Διαχείρι¬ 
σης και Λειτουργίας του Ταμείου Α.Π.Α.Π.» (ΦΕΚ 213/ 
τ.Α'), όπως τροποποιήθηκε με την αρ. «Δ.Σ. του Τ.Α.- 
Π.Α.Π.» (ΦΕΚ 391/Β). 

4. Την αριθ. 0.333/215/24.6.82 κοινή απόφαση των 
Υπουργών Προεδρίας της Κυβέρνησης και Οικονομικών 
«Αναμόρφωση του Διοικητικού Συμβουλίου του Ταμείου 
Ανταλλαξίμου Περιουσίας και Αποκατάστασης Προσφύ¬ 
γων (Τ.Α.Π.Α.Π.)» (ΦΕΚ 433/Β). 

5. Την αριθ. 1026431 /268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 154/τ.Β'). 

6. Την αριθ. 1031804/175/0006Α/17.3.94 απόφαση 
του Υπουργού Οικονομικών «Ορισμός μελών του Διοικητι¬ 
κού Συμβουλίου του Ταμείου Ανταλλάξιμης Περιουσίας 
και Αποκατάστασης Προσφύγων (Τ. Α.Π.Α.Π.)» (ΦΕΚ 214/ 
τ.Β'). 

7. Το αριθ. 939/27.10.94 έγγραφο της Ομοσπονδίας 
Προσφυγικών Σωματείων Ελλάδος (Ο.Π.Σ.Ε.). 

8. Το αριθ. ΔΥ1α/39255/8.11.94 έγγραφο του Υπουρ¬ 
γείου Υγείας, Πρόνοιας και Κοινωνικών Ασφαλίσεων, απο¬ 
φασίζουμε: 

1. Ορίζουμε ως μέλη του Διοικητικού Συμβουλίου του 
Ταμείου Ανταλλάξιμης Περιουσίας και Αποκατάστασης 
Προσφύγων (Τ.Α.Π.Α.Π.) τους εξής: 

α) Γεώργιο Κομήνη με βαθμό Α’ του Κλάδου ΠΕ Δημο¬ 
σιονομικών, που υπηρετεί στην Υ.Ε.Ε. του ΥΕΘΟ με ανα¬ 
πληρωτή του, τον Γεώργιο Σωτηρόπουλο με βαθμό Α' του 
κλάδου Δημοσιονομικών που υπηρετεί στη Δ/νση Δ39 του 
Γ ενικού Λογιστηρίου του Κράτους. 

β) Μιχαήλ Μπουμπάκη, υπάλληλο του Υπουργείου 
Υγείας, Πρόνοιας και Κοινωνικών Ασφαλίσεων με βαθμό 
Α' του κλάδου ΠΕ Διοικητικού, με αναπληρώτριά του την 
Ελευθερία Νικολοπούλου υπάλληλο του ίδιου βαθμού και 
κλάδου. 

γ) Αναστάσιο Χαρισμίδη Πρόεδρο της Ομοσπονδίας 
Προσφυγικών Σωματείων Ελλάδας (Ο.Π.Σ.Ε.), με αναπλη¬ 
ρωτή του τον Ανδρέα Καρφόπουλο Γ ενικό Γ ραμματέα της 
Ομοσπονδίας Προσφυγικών Σωματείων Ελλάδος 
(Ο.Π.Σ.Ε.). 

2. Η θητεία των μελών του Διοικητικού Συμβουλίου είναι 
διετής και αρχίζει από 11.12.94. 

3.0 αριθμός των συνεδριάσεων του Συμβουλίου, ορίζε¬ 
ται μέχρι τέσσερεις (4) τον μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

0 ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 423779/1994 (4) 

Τροποποίηση της 300494/84 κοινής υπουργικής απόφα¬ 
σης (ΦΕΚ 757/Τ.Β71984). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΓΕΩΡΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του άρθρου 1 παράγρ. 1,2,3 και 4 του Ν. 1338/1983 
«Εφαρμογή του Κοινοτικού δικαίου» (Α' 34) όπως η παρ. 1 
τροποποιήθηκε με τη διάταξη του άρθρου 6 παρ. 1 του Ν. 
1440/84 (Α' 70) «Συμμετοχή της Ελλάδος στο κεφάλαιο 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού 
Εφοδιασμού ΕϋΗΑΤΟΜ» και του άρθρου 65 του Ν. 
1892/90 (ΦΕΚ 101 τ.Α'). 

β) Του άρθρου 9 παρ. 5 του Ν.Δ. 185/73 «περί μέτρων 
βελτιώσεως της Κτηνοτροφίας» (ΦΕΚ Α' 262). 

γ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154). 

2. Την 6033/1994 κοινή απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Φλώρο Κωνσταντίνο και 
Βασιλακάκη Βασίλειο» (Β' 550). 

3. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Άρθρο 1 

Με την απόφαση αυτή τροποποιείται η υπ’ αριθ. 
300494/1984 κοινή υπουργική απόφαση (ΦΕΚ Β' 757/ 
84) «Διενέργεια και διαδικασία ελέγχου των ζωοτροφών» 
που τροποποιήθηκε αρχικά με την υπ’ αριθ. 298896/85 
κοινή υπουργική απόφαση (ΦΕΚ Β' 307/85) και εν συνε¬ 
χεία με τις υπ' αριθ. 386543/85 (ΦΕΚ 659/85) και 
411419/93 (ΦΕΚ τ.Β'/807/93) κοινές υπουργικές απο¬ 
φάσεις, σε συμμόρφωση προς τις οδηγίες. 

α) 92/89/ΕΟΚ της Επιτροπής «για τροποποίηση του πα¬ 
ραρτήματος I της τετάρτης οδηγίας 73/46/ΕΟΚ περί κα¬ 
θορισμού κοινοτικών μεθόδων ανάλυσης για την επίσημο 
έλεγχο των ζωοτροφών». 

β) 92/95/ΕΟΚ της Επιτροπής «για τροποποίηση του πα¬ 
ραρτήματος της εβδόμης οδηγίας 76/372/ΕΟΚ περί κα¬ 
θορισμού κοινοτικών μεθόδων ανάλυσης για τον επίσημο 
έλεγχο των ζωοτροφών». 


γ) 93/28 ΕΟΚ της Επιτροπής «για την τροποποίηση του 
παραρτήματος I της τρίτης οδηγίας 72/199/ΕΟΚ, περί 
καθορισμού κοινοτικών μεθόδων ανάλ,. >ης για τον επί¬ 
σημο έλεγχο των ζωοτροφών» και 

δ) 94/14/ΕΟΚ της Επιτροπής «για την τροποποίηση της 
έβδομης οδηγίας 76/372/ΕΟΚ περί καθορισμού των κοι¬ 
νοτικών μεθόδων ανάλυσης για τον επίσημο έλεγχο των 
ζωοτροφών». 

Άρθρο 2 

Το άρθρο 11 της υπουργικής απόφασης 300494/84 
αντικαθίσταται ως εξής: 

«Οι μέθοδοι ανάλυσης που εφαρμόζονται για τον επί¬ 
σημο έλεγχο των ζωοτροφών καθορίζονται κατά περί¬ 
πτωση στα παραρτήματα των ακολούθων οδηγιών: 

α) 71 /250/ΕΟΚ, β) 71 /393/ΕΟΚ όπως τροποποιήθηκε 
από την 73/47/ΕΟΚ και την 84/4/ΕΟΚ, γ) 72/199/ΕΟΚ 
όπως τροποποιήθηκε από την 84/4/ΕΟΚ και την 93/28/ 
ΕΟΚ, δ) 73/46/ΕΟΚ, όπως τροποποιήθηκε από την 92/ 
89/ΕΟΚ, ε) 74/203/ΕΟΚ, στ) 75/84/ΕΟΚ, ζ) 76/372/ 
ΕΟΚ όπως τροποποιήθηκε από την 92/95/ΕΟΚ και από 
την 94/14/ΕΟΚ, η) 78/633/ΕΟΚ όπως τροποποιήθηκε 
από την 84/4/ΕΟΚ, θ) 81/715/ΕΟΚ, ι) 81/680/ΕΟΚ και 
κ) 84/425/ΕΟΚ». 

Άρθρο 3 

Η παρούσα απόφαση αρχίζει να ισχύει από 1 Ιουλίου 
1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Β. ΒΑΣΙΛΑΚΑΚΗΣ 

ΕΜΠΟΡΙΟΥ 

Κ. ΣΗΜΙΤΗΣ 
-♦- 

Αριθ. Ε5/2685 (5) 

Καταβολή αποζημίωσης πρακτικής άσκησης σπουδαστών 
Τ.Ε.Ι. σε Νοσηλευτικά Ιδρύματα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351 /83 (ΦΕΚ 56/τ.Α') «Εισαγωγή σπουδαστών στην τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/τ.Α). 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 1 Α, Β, Γ, Δ και Ε της παρούσας και αναφέρε- 
ται το ύψος της προκαλούμενης δαπάνης και η εγγραφή 
πίστωσης στον οικείο προϋπολογισμό για την κάλυψή της. 

4. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθ. Η/5615/94 
(ΦΕΚ 567/τ.Β'/94) «Αρμοδιότητες Αναπληρωτή Υπουρ¬ 
γού του ΥΠ.Ε.Π.Θ.», αποφασίζουμε: 

1. Καταβάλουμε την αποζημίωση στους σπουδαστές 

των Τ.Ε.Ι., που πραγματοποίησαν ή πραγματοποιούν την 
πρακτική τους άσκηση στο επάγγελμα στα Νοσηλευτικά 
Ιδρύματα «ΜΕΤΑΞΑ», ΝΙΚΑΙΑΣ ΠΕΙΡΑΙΑ, «ΤΖΑΝΕΙΟ» - 
ΠΕΙΡΑΙΑ, «ΠΑΜΜΑΚΑΡΙΣΤΟΣ» και Ν.Γ.Ν. ΛΑΜΙΑΣ, όπως 
αυτή ορίζεται στην κοινή Υπουργική απόφαση 2025805/ 
2917/0022/93 ΦΕΚ 307/τ.Β’/93 όπως συμπληρώθηκε 
με την όμοια 2040776/4589/0022/94 (ΦΕΚ 502/τ.ΒΥ 
94), συμπληρώνοντας τις κοινές Υπουργικές αποφάσεις 
Ε5/788/86 και Ε5/211/93, ως εξής: 

Α. ΠΕΡΙΦΕΡΕΙΑΚΟ ΓΕΝΙΚΟ ΝΟΣΟΚΟΜΕΙΟ «ΜΕ¬ 
ΤΑΞΑ» 

Από τις διατάξεις των ανωτέρω αποφάσεων προκαλεί- 
ται δαπάνη σε βάρος του προϋπολογισμού του Περ/κού 
Γεν. Νοσοκομείου «ΜΕΤΑΞΑ», ύψους 1.333.200 δρχ. για 
το τρέχον οικονομικό έτος. 

Για την κάλυψη της προκαλούμενης δαπάνης έχει γίνει 
εγγραφή πίστωσης στον προϋπολογισμό του Περ/κού 
Γεν. Νοσοκομείου «ΜΕΤΑΞΑ», ύψους 4.000.000 δρχ. με 
τα στοιχεία ΚΑΕ 0289. 

Β. ΠΕΡΙΦΕΡΕΙΑΚΟ ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ - 
ΠΕΙΡΑΙΑ 

Από τις διατάξεις των ανωτέρω αποφάσεων προκαλεί- 
ται δαπάνη σε βάρος του προϋπολογισμού του Περ/κού 
Γεν. Νοσοκομείου Νίκαιας, ύψους 6.908.400 δρχ. για το 
τρέχον οικονομικό έτος. 

Γ ια την κάλυψη της προκαλούμενης δαπάνης έχει γίνει 
εγγραφή πίστωσης στον προϋπολογισμό του Περ/κού 
Γ εν. Νοσοκομείου Νίκαιας, ύψους 15.000.000 δρχ. με τα 
στοιχεία ΚΑΕ 0429. 

Γ. ΝΟΜΑΡΧΙΑΚΟ ΓΕΝΙΚΟ ΝΟΣΟΚΟΜΕΙΟ ΠΕΙΡΑΙΑ 
«ΤΖΑΝΕΙΟ» 

Από τις διατάξεις των ανωτέρω αποφάσεων προκαλεί- 
ται δαπάνη σε βάρος του προϋπολογισμού του Νομ/κού 
Γ εν. Νοσοκομείου Πειραιά «ΤΖΑΝΕΙΟ», ύψους 6.999.600 
δρχ. για το τρέχον οικονομικό έτος. 

Γ ια την κάλυψη της προκαλούμενης δαπάνης έχει γίνει 
εγγραφή πίστωσης στον προϋπολογισμό του Νομ/κού 
Γεν. Νοσοκομείου Πειραιά «ΤΖΑΝΕΙΟ», ύψους 
130.000.000 δρχ. με τα στοιχεία ΚΑΕ 0212. 

Δ. ΝΟΣΟΚΟΜΕΙΟ «ΠΑΜΜΑΚΑΡΙΣΤΟΣ» 

Από τις διατάξεις των ανωτέρω αποφάσεων προκαλεί- 
ται δαπάνη σε βάρος του προϋπολογισμού του Νοσοκο¬ 
μείου Πειραιά «ΠΑΜΜΑΚΑΡΙΣΤΟΣ», ύψους 1.818.000 
δρχ. για το τρέχον οικονομικό έτος. 

Γ ια την κάλυψη της προκαλούμενης δαπάνης έχει γίνει 
εγγραφή πίστωσης στον προϋπολογισμό του Νοσοκο¬ 
μείου «ΠΑΠΑΜΜΑΚΑΡΙΣΤΟΣ», ύψους 2.000.000 δρχ. με 
τα στοιχεία ΚΑΕ 2673. 

Ε. Νομαρχιακό Γεν. Νοσοκομείο Λαμίας 

Από τις διατάξεις των ανωτέρω αποφάσεων προκαλεί- 
ται δαπάνη σε βάρος του προϋπολογισμού του Νομαρχια¬ 
κού Γ εν. Νοσοκομείου Λαμίας, ύψους 11.514.000 δρχ. 
για το τρέχον οικονομικό έτος. 

Γ ια την κάλυψη της προκαλούμενης δαπάνης έχει γίνει 
εγγραφή πίστωσης στον προϋπολογισμό του Νομαρχια¬ 
κού Γ εν. Νοσοκομείου Λαμίας, ύψους 8.000.000 δρχ. με 
τα στοιχεία ΚΑΕ 0269 και 0521. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 

ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΘΡΗΣΚΕΥΜΑΤΩΝ 

ΔΗΜ. ΚΡΕΜΑΣΤΙΝΟΣ ΦΙΛ. ΠΕΤΣΑΛΝΙΚΟΣ 

-♦- 

Αριθ. Ε5/2684 (6) 

Πρακτική άσκηση σπουδαστών Τ.Ε.Ι. στη Γ.Γ. Δημοσίων 
Έργων του Υπουργείου Περιβάλλοντος, Χωροταξίας 
και Δημοσίων Έργων 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’, του Ν. 
1351 /83 (ΦΕΚ 56/τ.Α') «Εισαγωγή σπουδαστών στην τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/τ.Α'). 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 4 και 5 της παρούσας και αναφέρεται το 
ύψος της προκαλούμενης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Την απόφαση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων 
Υπ.123/15.7.1994 (ΦΕΚ 550/τ.Β715.7.1994) «Περί κα¬ 
θορισμού αρμοδιοτήτων του Αναπληρωτή Υπουργού 
Υ.ΠΕ.ΧΩ.Δ.Ε. Κ. Γείτονα». 

5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθ. Η/5615/94 
ΦΕΚ 567/τ.Β’/21.7.1994, «Αρμοδιότητες Αναπληρωτή 
Υπουργού Εθνικής Παιδείας και θρησκευμάτων». 

6. Την ανάγκη Εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτούμενη Επαγ¬ 
γελματική Εμπειρία, αποφασίζουμε: 

1. Ανακαλούμε την με αριθ. πρωτ. Ε5/2100/87 (ΦΕΚ 
321 /τ.Β'/24.6.1987) κοινή απόφαση των Υπουργών Περι¬ 
βάλλοντος, Χωροταξίας και Δημοσίων Έργων και Εθνικής 
Παιδείας και θρησκευμάτων, «Πρακτική άσκηση σπουδα¬ 
στών Τ.Ε.Ι.». 

2. Καθορίζουμε τον αριθμό των θέσεων Πρακτικής 
Άσκησης σπουδαστών Τ.Ε.Ι. στην Γενική Γραμματεία Δη¬ 
μοσίων Έργων, αρμοδιότητας Υπουργείου Περιβάλλο¬ 
ντος, Χωροταξίας και Δημοσίων Έργων, ως εξής: 

α) ΚΕΝΤΡΙΚΗ ΥΠΗΡΕΣΙΑ: 

θέσεις: (4) σπουδαστών Σχολής Τεχνολογικών Εφαρ¬ 
μογών (Σ.Τ.ΕΦ.). 

β) ΠΕΡΙΦΕΡΕΙΑΚΕΣ ΥΠΗΡΕΣΙΕΣ ΝΟΜΑΡΧΙΑΚΟΥ ΚΑΙ 
ΔΙΑΝΟΜΑΡΧΙΑΚΟΥ ΕΠΙΠΕΔΟΥ: 

θέσεις: (5) σπουδαστών Σχολής Τεχνολογικών Εφαρ¬ 
μογών (Σ.Τ.ΕΦ.). 

3. Η πρακτική άσκηση στο Επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.10.1994. 

4. Οι αποζημιώσεις και ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο- 

γισμό της Γενικής Γραμματείας Δημοσίων Έργων του 
ΥΠΕΧΩΔΕ. 

5. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Γενικής Γραμ¬ 
ματείας Δημοσίων Έργων του ΥΠΕΧΩΔΕ ύψους 
1.636.200 δρχ., περίπου για το τρέχον οικονομικό έτος, 
και 6.544.800 δρχ., περίπου για καθένα από τα επόμενα 
οικονομικά έτη. 

Για την ανωτέρω δαπάνη έχει εγγραφεί πίστωση στον 
Προϋπολογισμό της Γενικής Γραμματείας Δημοσίων Έρ¬ 
γων του ΥΠΕΧΩΔΕ, ύψους 5.000.000 δρχ., με τα στοι¬ 
χεία: ΚΑΕ 0255, «Αμοιβές σπουδαστών». 

Η απόφαση αυτή να δημοσιευθε! στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΠΑΙΔΕΙΑΣ ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, 

ΚΑΙ ΘΡΗΣΚΕΥΜΑΤΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΦΙΛ. ΠΕΤΣΑΛΝΙΚΟΣ ΚΩΝ. ΓΕΙΤΟΝΑΣ 

- 4 - 

Αριθ. Η/7394 ( 7 ) 

Ορισμός μελών Διοικητικού Συμβουλίου Βαρβακείου Ιδρύ¬ 
ματος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σύμφωνα με: 

1. Το αριθ. 2562/31.8.1953 Ν. Δ/γμα «περί συστάσεως 
Βαρβακείου Ιδρύματος». 

2. Τις διατάξεις του Ν. 725/1977 (ΦΕΚ 300) «περί σύν¬ 
θεσης του Διοικητικού Συμβουλίου του Βαρβακείου Ιδρύ¬ 
ματος και άλλων τινών διατάξεων». 

3. Το από 15.9.1994 έγγραφο του Συλλόγου Αποφοί¬ 
των Βαρβακείου Προτύπου Σχολής. 

4. Το αριθ. 1095035/766/0006Α712.9.94 έγγραφο 
του Υπουργείου Οικονομικών. 

5. Το αριθ. 973/16.9.94 έγγραφο του Βαρβακείου Πει¬ 
ραματικού Γυμνασίου. 

6. Το αριθ. 1153/20.9.94 έγγραφο του Βαρβακείου 
Πειραματικού Λυκείου. 

7. Το αριθ. 97/22.9.94 έγγραφο του Συλλόγου Γονέων - 
Κηδεμόνων μαθητών Βαρβακείου Πειρ. Γ/σίου. 

8. Το από 4.10.94 έγγραφο του Συλλόγου Γονέων - Κη¬ 
δεμόνων μαθητών Βαρβακείου Πειρ. Λυκείου, αποφασί¬ 
ζουμε: 

Ορίζουμε τους κατωτέρω ως μέλη του Διοικητικού Συμ¬ 
βουλίου του Βαρβακείου Ιδρύματος: 

Τακτικά Μέλη: 

1. Γεωργόπουλο Γεώργιο, Διευθυντή του Πειραματικού 
Λυκείου του Βαρβακείου Πειραματικού Λυκείου. 

2. Τσιαβό Γεώργιο, υπάλληλο με βαθμό Α' του Κλ. ΠΕ 
Φοροτεχνικών του Υπ. Οικονομικών. 

3. Σιγάλα Χρήστο, σχολικό σύμβουλο Δ/θμιας Εκπ/ 
σης. 

. 4. Σφλώμο Κων/νο, καθηγητή ΤΕΙ Καλαμάτας. 

5. Μπαχά Μάριο, αντιπρόεδρο του Συλλόγου Αποφοί¬ 
των της Βαρβακείου Προτύπου Σχολής. 

6. Κουρεμένου Αιμιλία, μέλος του Διοικ. Συμβουλίου 
του Συλλόγου Γονέων και Κηδεμόνων του Βαρβακείου 
Πειραματικού Λυκείου. 

7. Μαργαρίτη Ιωάννη, Πρόεδρο του Διοικ. Συμβουλίου 


του Συλλόγου Γονέων και Κηδεμόνων του Βαρβακείου 
Πειραματικού Γ/σίου. 

Αναπληρωματικά Μέλη, αντίστοιχα: 

1. ΧατζηαναστασΙου Φώτιο, Διευθυντή του Βαρβακείου 
Πειραματικού Γυμνασίου. 

2. Καραπάνο Δημήτριο, υπάλληλο με βαθμό Α' του Κλ. 
ΠΕ Φοροτεχνικών του Υπ. Οικονομικών. 

3. Λύκο Σοφιόδωρο, Πολιτικό Μηχανικό, υπάλληλο της 
ΔΙΕΦΕΣ του ΥΠ.Ε.Π.Θ. Κλ. ΠΕ2 Τεχνικού με βαθμό Α'. 

4. Ζέρβα Αικατερίνη, Προϊσταμένη, Δ/νση Μελετών 
Στατιστικής και Οργάνωσης Α.Ε. του ΥΠ.Ε.Π.Θ. Κλ. ΠΕΙ 
με βαθμό Α'. 

5. Σιμόπουλο Θεόφιλο, μέλος του Συλλόγου Αποφοίτων 
της Βαρβακείου Προτύπου Σχολής. 

6. Πατεράκη Γρηγορία, μέλος του Διοικ. Συμβουλίου 
του Συλλόγου Γονέων και Κηδεμόνων του Βαρβακείου 
Πειραματικού Λυκείου. 

7. Σεντεμέντε Βασιλική, μέλος του Διοικ. Συμβουλίου 
του Συλλόγου Γονέων και Κηδεμόνων του Βαρβακείου 
Πειραματικού Γ/σίου. 

Η θητεία των μελών του Διοικητικού Συμβουλίου είναι 
τριετής και λήγει στις 12 Οκτωβρίου 1997. 

Η απόφαση αυτή να δημοσιευθε! στην Εφημερίδα της 
Κυβερνήσεως. 

Αθήνα, 12 Οκτωβρίου 1994 

ο ΥΠΟΥΡΓΟΙ 

ΓΕΩΡΓΙΟΣ Α. ΠΑΠΑΝΔΡΕΟΥ 
- 4- 

Αριθ. Δ2/18700 (8) 

Σύσταση θέσεων στη Σιβιτανίδειο Σχολή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 11 του Ν. 2233/94. 

2. Τηναρ. 21/5.10.1994 απόφαση του Δ.Σ. τηςΣιβιτα- 
νιδείου Δημόσιας Σχολής Τεχνών και Επαγγελμάτων (συ¬ 
νεδρίαση Δ/5.10.94). 

3. Τις διατάξεις του άρθρου 27 του Ν. 2081/92 και το 
γεγονός ότι με την απόφαση αυτή προκαλείται δαπάνη σε 
βάρος του προϋπολογισμού της Σ.Δ.Σ.Τ.Ε. ύψους 
7.772.977 δρχ., η οποία για το τρέχον έτος περιορίζεται 
σε 636.889 δρχ. και θα καλυφθεί από τις πιστώσεις που 
είναι γραμμένες στος προϋπολογισμό της Σιβιτανιδείου 
Σχολής. 

4. Το άρθρο 15588/94 έγγραφο υπηρεσίας οικονομι¬ 
κών της Σ.Δ.Σ.Τ.Ε., αποφασίζουμε: 

Συστήνουμε στη Σιβιτανίδειο Σχολή δύο (2) προσωρινές 
θέσεις ιδιωτικού δικαίου αορίστου χρόνου εκπαιδευτικού 
προσωπικού, κλ. ΤΕΙ Μηχανολόγων, με βαθμό Γ και Μ.Κ. 
20 . 

Από την απόφαση αυτή προκαλείται δαπάνη σε βάρος 
του προϋπολογισμού της Σ.Δ.Σ.Τ.Ε. ύψους 638.889 δρχ. 
για το οικονομικό έτος 1994, η οποία θα καλυφθεί από την 
εγγεγραμμένη σχετική πίστωση: Κ.Α 0212, 0234, 0233, 
0226, 0237, 0259, 0267, 0521, 0522. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

Αριθ. Δ4/602 (9) 

Καθορισμός έδρας Γραφείου Π/θμιας Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Προεδρικό Διάταγμα 118 ΦΕΚ 89/13.6.1994 τ. Α' 
«Ίδρυση Γραφείου Πρωτοβάθμιας Εκπαίδευσης Νομού 
Αιτωλοακαρνανίας». 

2. Τις διατάξεις του άρθρου 56 του Ν. 1566/85 (ΦΕΚ 
167). 

3. Του άρθρου 6 παρ. 2 του Ν. 2043/19.5.1992 (ΦΕΚ 
79/19.5.1992 τ. Α') «Εποπτεία και διοίκηση της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις». 

4. Το αριθ. 1377/26.9.1994 έγγραφο της Δ/νσης Π/ 
θμιας ΕΚπ/σης Ν. Αιτωλ/νίας. 

5. Την αριθ. Η/5615/21.7.94 (ΦΕΚ 567/21.7.1994 τ. 
Β') «Αρμοδιότητες Αναπληρωτή Υπουργού του 
ΥΠΕΠΘ». 

6. Το γεγονός ότι από τις διατάξεις της απόφασης αυτής 
δεν προκύπτει δαπάνη σε βάρος του Κρατικού Προϋπολο¬ 
γισμού, αποφασίζουμε: 

Καθορίζουμε ως έδρα του 7ου Γραφείου Πρωτοβάθ¬ 
μιας Εκπαίδευσης Νομού Αιτωλοακαρνανίας τη Βόνιτσα, 
από το σχολικό έτος 1994-1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Φ. ΠΕΤΣΑΛΝΙΚΟΣ 
-♦- 

Αριθ. 12248) (10) 

Ορισμός τόπου _· νεδρίπ ν ' του Ειδικού Δικαστηρίου (άρ. 

86 τ στάγματος). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Κώδικα Οργανισμού 

Δικαστηρίων και κατάστασης Δικαστικών Λειτουργών 
(κυρ. Ν. 1756/1988 ΦΕΚ 35 Α’). 

2. Τις διατάξεις του άρθρου 29 του Ν.Δ. 802/ 1 871, και 

3. Το έγγραφο του Προέδρου του Αρείου Πάγου με 
αριθμό 371/21.11.1994, αποφασίζουμε: 

Ορίζουμε τόπο συνεδρίασης του Ειδικού Δικαστηρίου 
του άρθρου 86 του Συντάγματος, το Κατάστημα του 
Αρείου Πάγου (Λεωφ. Αλεξάνδρας 121) για την εκδίκαση 
των υποθέσεων Υποκλοπών Τηλεφωνικών Συνδιαλέξεων 
κ.λ.π. ως και της ΑΓΕΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 


Αριθ. 537142 (11) 

Όροι και προϋποθέσεις συστάσεως και λειτουργίας επιχ/ 
σεων εκμίσθωσης δικύκλων μοτοσυκλετών άνω των 50 
00 . 

ΟΙ ΥΠΟΥΡΓΟΙ 

ΤΟΥΡΙΣΜΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Τις διατάξεις του Α.Ν. 1565/50 όπως κυρώθηκε με 
το Ν. 1624/51 «περί συστάσεως ΕΟΤ»και ισχύει σήμερα. 

β. Τις διατάξεις του Ν.Δ. 701/70 «περί ενεργουμένων 
δια κατηγοριών τινών αυτ/των μεταφορών και επιβαλλο- 
μένων διοικητικών κυρώσεων εις κατόχους και οδηγούς 
αυτών». 

γ. Την 514439/140/94 κοινή υπουργική απόφαση των 
Υπουργών Τουρισμού και Μεταφορών και Επικοινωνιών, 
δ. Το άρθρο 2 παράγρ. 7 του Ν. 2160/93. 
ε. Τις διατάξεις των άρθρων 3 και 4 του Ν. 2160/93 
«Ρυθμίσεις για τον Τουρισμό και άλλες διατάξεις». 

στ. Την 515519/165/10.10.94 απόφαση Γ.Γ. ΕΟΤ 
(ΦΕΚ 778/Β/14.10.94). 

ζ. Τις διατάξεις του άρθρου 27 του Ν. 2081 /92, αποφα¬ 
σίζουμε: 

1. Για τη λειτουργία επιχ/σεως εκμίσθωσης δικύκλων 
μοτοσυκλετών άνω των 50 00 απαιτείται ειδικό σήμα λει¬ 
τουργίας που χορηγείται από τον Ελληνικό Οργανισμό 
Τουρισμού,, με απόφαση του Γενικού του Γραμματέα. 

2. Το Ειδικό αυτό σήμα λειτουργίας χορηγείται σε φυ¬ 
σικά ή νομικά πρόσωπα, μετά από αίτησή τους και εφόσον 
πληρούν τις προϋποθέσεις της 514439/140/94 κοινής 
υπουργικής απόφασης Υπουργών Τουρισμού και Μετα¬ 
φορών και Επικοινωνιών. 

3. Επιχ/σεις εκμισθώσεις Ι.Χ. αυτ/των στις οποίες έχει 
χορηγηθεί Ειδικό σήμα λειτουργίας δύνανται να εκμισθώ¬ 
νουν και δίκυκλες μοτοσυκλετών άνω των 50 00, μετά 
από σχετική έγκριση του ΕΟΤ. Ο αριθμός των εκμισθού- 
μενων μοτοσυκλετών είναι ανεξάρτητος από τους περιο¬ 
ρισμούς που ισχύουν για τον αριθμό των αυτ/των. 

4. Απαραίτητη προϋπόθεση για τη χορήγηση του ειδι¬ 
κού σήματος λειτουργίας ή έγκρισης για την εκμίσθωση 
μοτοσυκλετών άνω των 50 00, είναι η σύμφωνη γνώμη 
του Δήμου ή της Κοινότητας στην περιφέρεια των οποίων 
θα εγκατασταθεί η επιχ/ση, οι οποίοι θα καθορίζουν και 
τον ανώτατο επιτρεπόμενο αριθμό εκμισθούμενων από 
κάθε επιχ/ση μοτοσυκλετών. 

5.0 χρόνος κυκλοφορίας των προς εκμίσθωση μοτοσυ¬ 
κλετών ορίζεται σε 5 χρόνια από την κατασκευή τους. 

6. Οι επιχ/σεις εκμίσθωσης μοτοποδηλάτων άνω των 50 
κ.ε. πρέπει να διαθέτουν πλήρη και ανεξάρτητη γρα- 
φειακή εγκατάσταση, βεβαιούμενη από την οικεία Αστυν. 
Αρχή Τουρισμού, εμβαδού: 20 τ.μ. αν διαθέτουν μέχρι 35 
μοτοσυκλέτες, 50 τ.μ. από 36-80 μοτοσυκλέτες και 100 
τ.μ. αν διαθέτουν 81 και άνω μοτοσυκλέτες. 

7. Η συστέγαση επιχ/σης εκμίσθωσης μοτοσυκλετών 
άνω των 50 00 με τουρ/κά καταλύματα οποιοσδήποτε 
μορφής απαγορεύεται, ως και η λειτουργία αυτών σε από¬ 
σταση μικρότερη των 200 μ. από τουρ/κά καταλύματα. 

8. Η κατατιθέμενη υπέρ του ΕΟΤ εγγύηση θα ανέρχεται 
σε 30.000 δρχ. ανά εκμισθούμενη μοτοσυκλέτα και δεν 
θα υπερβαίνει σε καμία περίπτωση τα 10.000.000 δρχ. 

9. Στις κατά τα ανωτέρω εκμισθούμενες δίκυκλες μοτο¬ 
συκλέτες διενεργείται τεχνικός έλεγχος ανά εξάμηνο και 
εφοδιάζονται με πιστοποιητικά καταλληλότητας ασφα- 

λούς κυκλοφορίας από τις αρμόδιες Υπηρεσίες Συγκοι¬ 
νωνιών, μετά από λεπτομερή μηχανικό έλεγχο και έλεγχο 
του συστήματος σιγαστήρων των εξατμίσεων τους. 

10. Εφόσον εκμισθώνονται μοτοσυκλέτες που δεν κα¬ 
λύπτονται από ισχύον πιστοποιητικό καταλληλότητας 
ασφαλούς κυκλοφορίας, ή διαπιστωθούν περισσότερες 
από δύο παραβάσεις ηχορύπανσης από εκκωφαντικούς 
θορύβους των εκμισθούμενων μοτοσυκλετών, βεβαιού- 
μενες από τις αρμόδιες Υπηρεσίες της Ελληνικής Αστυνο¬ 
μίας, αφαιρείται για δύο (2) μήνες το ειδικό σήμα λειτουρ¬ 
γίας της επιχείρησης στην οποία ανήκουν οι μοτοσυκλέ¬ 
τες, ανεξάρτητα από το ποιός οδηγούσε αυτές, ενώ σε 
περίπτωση υποτροπής εντός έτους, αφαιρείται ορι¬ 
στικά. 

11. Για τη μίσθωση μοτοσυκλέτας απαιτείται η ανάλογη 
άδεια ικανότητας οδήγησης (ελληνική ή διεθνής) και η συ¬ 
μπλήρωση του 21ου έτους της ηλικίας. 

12. Είναι υποχρεωτική η απλή ασφαλιστική κάλυψη των 
εκμισθούμενων μοτοσυκλετών. 

13. Απαραίτητη προϋπόθεση για τη χορήγηση άδειας 
εκμισθώσεως δικύκλων μοτοσυκλετών άνω των 50 00 εί¬ 
ναι η διάθεση αναλόγου αριθμού κράνων από τις επιχειρή¬ 
σεις ενοικιάσεως μοτοσυκλετών, τα οποία θα δίδονται 
υποχρεωτικά για χρήση στους μισθωτές με την παράδοση 
του δικύκλου. 

14. Καταργούνται οι υπ’ αριθ. 508871/14/23.3.87 
(ΦΕΚ 230/Β/7.5.87 και 536664/258/91) κοινές υπουρ¬ 
γικές αποφάσεις Υπουργών Εθνικής Οικονομίας και Με¬ 
ταφορών και Επικοινωνιών. 

15. Όλες οι κατά τη δημοσίευση της παρούσης υπουρ¬ 
γικής αποφάσεως νομίμως λειτουργούσες επιχειρήσεις 
ενοικιάσεως ΜΟΤΟ, υποχρεούνται να υποβάλουν στον 
ΕΟΤ αίτηση χορήγησης ειδικού σήματος λειτουργίας, 
εντός της προθεσμίας που προβλέπει η παραγρ. 4 του άρ¬ 
θρου 3 του Ν. 2160/93. 

Με την πάροδο της ανωτέρω προθεσμίας θεωρούνται 
ανακληθείσες όλες οι μέχρι τη δημοσίευση της παρούσης 
χορηγηθείσες άδειες. 

Εάν οι Επιχ/σεις εκμίσθωσης μοτοσυκλετών που λει¬ 
τουργούν νομίμως κατά τη δημοσίευση της παρούσης, δεν 
πληρούν την προϋπόθεση της παραγρ. 6, και δεν διαθέ¬ 
τουν τον αριθμό μοτ/τών της 514439/140/94 υπουργικής 
απόφασης, θα τους χορηγηθεί το ειδικό σήμα λειτουρ¬ 
γίας, και υποχρεούνται να υποβάλουν μέχρι 31.5.98 τη 
νέα βεβαίωση Γραφειακής Εγκατάστασης και τις άδειες 
κυκλοφορίας του συνόλου των μοτ/τών. 

Σε περίπτωση μη υποβολής τους αφαιρείται το ειδικό 
σήμα λειτουργίας. 

Οι εγγυητικές επιστολές που έχουν κατατεθεί στον 
ΕΟΤ από τις κατά τη δημοσίευση της παρούσης νομίμως 
λειτουργούσες επιχειρήσεις ενοικιάσεως μοτοσυκλετών, 
μετά τη χορήγηση του ειδικού σήματος, επιστρέφονται 
στις εκδότριες Τράπεζες. 


16. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Δεν δημιουργείται δημοσιονομική επιβάρυνση από την 
απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

οι ΥΠΟΥΡΓΟΙ 

ΤΟΥΡΙΣΜΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΔΙΟΝΥΣΙΟΣ ΛΙΒΑΝΟΣ ΑΘΑΝΑΣΙΟΣ ΤΖΟΥΡΑΣ 

-♦- 

Αριθ. Φ1-4846 (12) 

Προσυσκευασίες ρυζιού. 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 11 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Περί Οργανισμού του Υπ. Εμπο¬ 
ρίου». 

3. Το Ν.Δ. 136/46 «Περί Αγορανομικού Κώδικος» όπως 
ισχύει. 

4. Την κωδικοποιημένη 14/89 Α.Δ. 

5. Την ανάγκη λήψεως υπ’ όψη ορισμένων πραγματικών 
καταστάσεων που επικρατούν στον Τομέα της προσυ- 
σκευασίας ρυζιού στην αγορά, αποφασίζουμε: 

Άρθρο 1 

Στη σειρά προσυσκευασιών ρυζιού όπως αυτή προβλέ- 
πεται στο άρθρο 306α της 14/89 Α.Δ. που προστέθηκε με 
την 7/94 Α.Δ. παρεμβάλεται και επιτρέπεται και η προσυ- 
σκευασία μεγέθους 3000 γρ. 

Άρθρο 2 

Η ημερομηνία έναρξης-ισχύος της 7/94 Α.Δ. μετατίθε¬ 
ται για την 1 η Ιουλίου 1995. 

Άρθρο 3 

Η παρούσα δεν προκαλεί δαπάνη στον κρατικό προϋπο¬ 
λογισμό. 

Η παρούσα, που ισχύει από τη δημοσίευσή της στην 
Εφημερίδα της Κυβερνήσεως, να δημοσιευτεί στην Εφη¬ 
μερίδα της Κυβερνήσεως και να ανακοινωθεί με τον ημε¬ 
ρήσιο Τύπο. 

Αθήνα, 16 Νοεμβρίου 1994 

Ο ΥΠΟΥΡΓΟΣ 

ΚΩΝ/ΝΟΣ ΣΗΜΙΤΗΣ 

ΕΘΝΙΚΟΤ ΥΠΟ Γ ΡΑ Φ ΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 

.---—-- 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης. Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ οτην επαρχία με καταβολή της αξίας του δια μέσου Δημοοίου Ταμείου Για πληροφορίες: τηλ.: 52.48.320 


Τιμέ ς κατ ά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗ ΣΙΕΣ Σ ΥΝΔΡΟΜΕΣ 

Κωδικός αριθ. κατάθεσης στο Δημόαιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Κωδικός αριθ. κατάθεσης στο Δημόσιο Ταμείο 2531 


β) 

Υ) 

δ) 

ε) 

στ) 

ζ> 

η) 

θ) 


Η ετήσια συνδρομή είναι: 

Για το Τεύχος Α' Δρχ. 

15.000 

» 

» 

» 

Β 

» 

30.000 

» 

» 

» 

Γ' 

» 

10.000 

» 

» 

» 

Δ' 

» 

30.000 

» 

» 

» 

Αναπτυξιακών Πράξεων 

» 

20.000 

» 

» 

» 

Ν.Π.Δ.Δ. 

» 

10.000 

» 

» 

» 

ΠΑΡΑΡΤΗΜΑ 

» 

5.000 

» 

» 

» 

Δελτ. Εμπ.δί Βιομ. Ιδ. 

» 

10.000 

» 

» 

)> 

Αν. Ειδικού Δικαστηρίου 

» 

3.000 

» 

» 

» 

Α.Ε. & Ε.Π.Ε. 

» 

200.000 

Για όλα τα Τεύχη εκτός ΤΑΕ-ΕΠΕ 

» 

100.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











